Emmanuel Macron se opune carantinării Franţei. Medicii l-au rugat să ia măsuri.
Emmanuel Macron se opune propunerii de a carantina Franța. 41 de medici îi cer lui Macron o nouă carantină. Emmanuel Macron așteaptă dovezile că izolarea are efect. Franța a vaccinat 11,1% din populație.
Emmanuel Macron nu vrea să bage Franța din nou în carantină. După ce 41 de directori de spital din regiunea Parisului i-au cerut asta printr-o scrisoare deschisă.Aceștia spun că există riscul să aleagă pe cine să salveze. Așa că cer să se închidă tot, inclusiv școlile, la fel ca în primăvara anului trecut.Acum, sunt restricții, dar doar în anumite regiuni din Franța, acolo unde este restricționată circulația între anumite ore. Însă Macron nu cedează cu toate că în ultimele 24 de ore s-au înregistrat peste 37 de mii de cazuri. Și spune că nu are suficiente dovezi că măsurile de izolare funcționează.Mizează pe vaccinare, mai ales că săptămâna asta Franța va primi în jur de trei milioane de doze de vaccin.